বালিগঞ্জ ফ্লাইওভার থেকে ট্রেনের উপরে ঝাঁপ! ঝলসে গেল যুবকের দেহ

ওয়েবডেস্ক-  শিয়ালদহ দক্ষিণ শাখার (Sealdah South Branch) বালিগঞ্জ স্টেশনে (Ballygunge Station)  ভয়াবহ দুর্ঘটনা। ট্রেনের মাথায় পড়ে ঝলসে গেল এক যুবকের (young man)  দেহ। মঙ্গলবার সন্ধ্যা সাড়ে ৭ টা নাগাদ এই দুর্ঘটনাটির সাক্ষী থাকলেন যাত্রীরা। এর পরেই বিদ্যুৎ সংযোগ বিচ্ছিন্ন করে দেওয়া হয়। তড়িঘড়ি ওই ব্যক্তিকে উদ্ধার করে রেলকর্মীরা।  তাকে তড়িঘড়ি এসএসকেএম হাসপাতালে নিয়ে যাওয়া হয়।  ওই যুবকের শারীরিক অবস্থা আশঙ্কাজনক।
জানা গেছে, বালিগঞ্জ ফ্লাইওভার (Ballygunge Fly Over) থেকে ৩০ বছরের ওই যুবক ট্রেনের সামনে ঝাঁপ দেন। কিন্তু ট্রেনের সামনে পড়েননি। প্যান্টোগ্রাফ ছিঁড়ে তিনি ট্রেনের ছাদে পড়ে যান। হঠাৎ করে এই ধরনের কাণ্ড দেখে যাত্রীরা চিৎকার করে ওঠেন। জানা গেছে, বিদ্যুৎস্পৃষ্ট হয়ে রীতিমতো ঝলসে গিয়েছে যুবকের দেহ। ব্যস্ত সময়ে এই ঘটনায় সংশ্লিষ্ট লাইনে বেশ কিছুক্ষণ ট্রেন চলাচল বিঘ্নিত হয়। সন্ধ্যায় অফিস ফেরত যাত্রীদের ভিড় থাকে। ফলে এই সময়ে লোকাল ট্রেনগুলিতে ভিড় বেশি থাকে।
আরও পড়ুন-  কলকাতায় ভূমিকম্প, জোরালো কম্পন
পূর্ব রেলের মুখ্য জনসংযোগ আধিকারিক ( CPRO) শিবরাম মাঝি বলেন, ‘বজবজ লোকালের উপরে এক ব্যক্তি ঝাঁপ দেন। তাকে উদ্ধারের জন্য ইমার্জেন্সি পাওয়া ব্লক করে দেওয়া হয়। বালিগঞ্জ স্টেশনে প্রায় মিনিট ট্রেন পরিষেবা বিঘ্নিত হয়। কিছুক্ষণ পরেই পরিষেবা স্বাভাবিক হয়ে যায়।‘The post বালিগঞ্জ ফ্লাইওভার থেকে ট্রেনের উপরে ঝাঁপ! ঝলসে গেল যুবকের দেহ first appeared on KolkataTV.